Na osnovu Odluke Gradskog vijeća Zenica, donesene na 20. sjednici održanoj 22.02.2022. godine, objavljuje se

JAVNI POZIV ZA PRIJAVU NA NATJEČAJ

za osnivanje prava građenja radi izgradnje Centralne gradske podzemne (CPG) garaže

na lokaciji Trg Alija Izetbegović

1.

Raspisuje se javni natječaj za osnivanje prava građenja (putem zaključenja Ugovora o osnivanju prava građenja) na gradskom građevinskom zemljištu, radi izgradnje Centralne podzemne garaže (CPG) na lokaciji Trga Alija Izetbegović. Izabrani ponuđač/nosilac prava građenja nakon osnivanja prava građenja obavezan je da projektuje, izgradi i upravlja javnom podzemnom garažom CPG na rok ne duži od 32,5 godina nakon potpisa Ugovora o osnivanju prava građenja. Nakon isteka roka na koji je potpisan ugovor o pravu građenja objekat CPG se vraća u vlasništvo Gradu Zenica. Usluge parkiranja izabrani ponuđač/nosilac prava građenja će naplaćivati direktno od korisnika.

2.

Izbor ekonomski najpovoljnije ponude će se bodovati i vrednovati na osnovu tri kriterija:

1. Najviši ponuđeni iznos jednokratne naknade za osnivanje prava građenja,

2. Najviši ponuđeni iznos godišnje naknade za osnovano pravo građenja,

3. Najkraći rok na koji se osniva pravo građenja.

3.

Vrijeme trajanja Ugovora o osnivanju prava građenja će biti utvrđeno nakon izbora ekonomski najpovoljnije ponude, zavisno od roka koji će najuspješniji ponuđač u natječaju ponuditi u sklopu svoje ponude. Pravo građenja osniva se na period od najviše 32,5 godina od dana potpisa Ugovora o osnivanju prava građenja.

4.

Svi učesnici natječaja su obavezni u svojim ponudama ponuditi naknadu za osnivanje prava građenja. Naknade za osnovanje prava građenja su jednokratna naknada koja se uplaćuje nakon potpisa Ugovora o osnivanju prava građenja i godišnja naknada za osnovano pravo građenja koja se uplaćuje jednom godišnje, istekom 12,5 godina nakon potpisa ugovora o zasnivanju prava građenja pa do isteka ugovora. Visine naknada će biti utvrđene prema ponuđenim iznosima naknada koje će najuspješniji ponuđač u natječaju ponuditi u sklopu svoje finansijske ponude.

Početni iznos jednokratne naknade za pravo građenja u javnom natječaju utvrđuje se u iznosu od 250.000,00 KM slovima (dvijestotinepedesethiljada KM).

Početni iznos godišnje naknade za osnovano pravo građenja, koji se počinje plaćati istekom 12,5 godina nakon potpisa Ugovora o osnivanju prava građenja i plaća se jednokratno godišnje do isteka ugovora, u javnom natječaju utvrđuje se u iznosu od 165.000,00 KM, slovima (stotinušezdesetpethiljada KM).

5.

Jamčevina/garancija/kaucija za ozbiljnost ponude iznosi 25.000,00 KM, slovima (dvadesetpethiljada KM).

6.

Natječajna dokumentacija, u kojoj su detaljno opisani svi uslovi javnog natječaja, može se preuzeti u Gradskoj upravi, bez naknade, dostavljanjem zahtjeva za preuzimanje natječajne dokumentacije na adresu grad Zenica, Trg BiH 6, 72 000 Zenica, BiH, N/R Aleksandra Trebješanin Jovičić, stručni savjetnik u Službi za imovinsko-pravne, geodetske poslove i katastar nekretnina, ili putem e-maila aleksandra.trebjesanin-jovicic@zenica.ba, sa naznakom: Zahtjev za preuzimanje natječajne dokumentacije za prikupljanje ponuda za osnivanje prava građenja radi izgradnje i korištenja javne centralne podzemne garaže/CPG, s pripadajućim sadržajima.

7.

Ponude se dostavljaju preporučenom poštom ili se neposredno predaju na Protokol Grada u roku od 45 dana od dana objave javnog natječaja, odnosno najkasnije do 06.05.2022. godine.

Zenica, 22.03.2022. godine